
Straipsnyje apibūdinami paskutiniai penkeri profesoriaus M. Romerio gyvenimo metai, sutape su viena kitą 
keitusiomis Lietuvos okupacijomis Antrojo pasaulinio karo metais, esmingai pakitus gyvenimo sąlygoms, atitolus 
ne tik nuo jam buvusios būdingos aktyvios valstybinės ir visuomeninės veiklos, bet ir įprasto akademinio darbo. 


This article covers the last five years of Professor's M. Romeris life, coincided with several occupations of 
Lithuania, which followed one after another during the Second World War. These last five years were marked with 
major changes of living conditions that lead to distancing himself not only from active public and social activities, 
but also from usual academic work. 


Įvadas 


Paskutiniajame M. Romerio gyvenimo penkmetyje, sutapusiame su didžiųjų lūžių Tėvynės istorijoje 
laikotarpiu, su Antruoju pasauliniu karu ir viena kitą keitusiomis Lietuvos okupacijomis, netekta to, 
kas sudarė jo sąmoningo gyvenimo prasmę ir tikslą — Lietuvos laisvės. Šių įvykių išvakarėse įvyko 
dar ir dideles permainas asmeniniame gyvenime reiškę pokyčiai: trečiosios jo, kaip Vytauto Di- 
džiojo universiteto rektoriaus, kadencijos pasibaigimas, gyvenamosios vietos ir pagrindinės darbo 
vietos perkėlimas į politiškai atgautą, bet dar nespėjusią susigrąžinti priklausiusios reikšmės sostinę 
Vilnių, pagaliau, naujų rūpesčių kėlusios šeimos, į kurią žiūrėta su palaima ir džiaugsmu, vėlyvas 
sukūrimas — tiesiogiai ir esmingai paveikę nusistovėjusį jo gyvenimo turinį. 

Naujajame gyvenimo tarpsnyje natūraliai nutolus nuo valstybinės ir visuomeninės veiklos, inte- 
lektinė M. Rėmerio veikla, karo metų realybės ir perspektyy nematymo veikiama, prislopo, jis, kaip 
ir daugelis Lietuvoje gerbiamų asmenybių, buvo priverstas labiau užsisklęsti savyje ir siauroje arti- 
miausių žmonių aplinkoje, tapo sunkiau tepastebimas ir, natūralu, esamoje literatūroje šio laikotarpio 
sąlygomis kur kas menkiau tepaminimas. 

M. Römerio gyvenimui, veiklai ir moksliniam palikimui savo darbus Lietuvoje ir užsienyje (ypač 
Lenkijoje) yra skyrę daugelis autorių, istorikų ir teisininkų. Ypač plačiai domėtasi XX a. pradžios 
jo pažiūromis į lietuvių tautinį atgimimą ir Lietuvos valstybingumo raidą, ne mažesnio dėmesio su- 
laukė, ypač to paties amžiaus antrosios pusės lietuviškųjų emigrantų ir, žinoma, amžiaus pabaigoje 
atgavusios nepriklausomybę Lietuvos mokslininkų darbuose, kūrybingiausias M. Romerio gyvenimo 
tarpsnis 1920-1940 m. nepriklausomoje Lietuvoje. Tačiau laikmečio specifikos esmingai pakeistas 
paskutinysis jo gyvenimo periodas, kai M. Rėmeris tapo išstumtas iš aktyvaus gyvenimo tėkmės, 
esamoje literatūroje nebesulaukė bent panašaus dėmesio, iš esmės aptinkama tik epizodinių pavienių 

autorių, paprastai — buvusių to meto kolegų!, arba ir vėlesnių autorių? užuominų. Kiek plačiau apie tai 
yra rašęs šių eilučių autorius. 

Svarbiausiu šaltiniu pasirinktai temai nušviesti, be abejo, yra paties M. Romerio atitinkamo lai- 
kotarpio dienoraščiai (čia naudoti dienoraščių originalai lenkų kalba ir publikuotos į lietuvių kalbą 
išverstos jų ištraukos) bei korespondencija, taip pat archyvinė Vilniaus universiteto medžiaga. 

Straipsnyje siekta parodyti, kaip karas ir okupacija paveikė žinomo valstybės ir visuomenės veikė- 
jo ir produktyvaus mokslininko profesoriaus M. Rėmerio gyvenimą, jo pastangas išnaudoti iki gyve- 
nimo pabaigos dar likusias galimybes būti naudingam visuomenei. 


1. Okupacijos pradžia: sovietinė „revoliucija“ Lietuvoje 


Lemtinga Lietuvos likimui 1940 metų birželio 15 diena M. Rėmerį užklupo pradėjusį vasaros atos- 
togas. Suvokdamas, ką jam, ne tik mokslininkui, valstybės ir visuomenės veikėjui, bet ir „klasiniam 
priešui“ — dvarininkui, rengia jau artimiausia ateitis, regimos tragedijos iš to nedarė ir net mėgino 
drąsinti save: „Esu socialinis žmogus ir suprantu, kad jeigu aš asmeniškai ir neteksiu turto, <...> tai 
sociališkai nebus žuvę, nes tuo <...> gal tiksliau ir teisingiau pasinaudos ta pati visuomenė, kurios esu 
narys ir kurioje gyvenu ir veikiu, ir kurioje gyvens mano šeima. Socialinio solidarumo principas, ku- 
riuo aš tikiu, mane įjungia į mano Tėvynės visuomenę, ir kas šiai visuomenei yra gera — tas man nėra 
ir negali būti pikta.“ Guodėsi materialiniu požiūriu esąs švarus, nes niekada neturėjęs kitų pinigų, kaip 
tiktai uždirbtus savo paties darbu“. 

Tačiau jį jaudino ta prieštaringa padėtis, į kurią pateko. Jis buvo įsitikinęs nepritapsiąs prie tų, kurie 
tariamą revoliuciją remia — „jie manęs, kaip dvaro savininko, nesupras“; kita vertus, vietinį „revoliuci- 
nį“ elementą, jo pastebėjimu, sudarė daugiausia „antivisuomeniški žmonės, kuriuos veda paprasčiau- 
sias godumas, o kartais net pasileidimas““, tad „turiu gyventi užsidaręs savy, svetimas ir vieniems, ir 
kitiems, nesutampąs nei su revoliuciniu, nei su kontrrevoliuciniu pasauliu“. 

Gyvenimo tėkmei darant nelauktą posūkį, M. Rėmeris stengėsi nerodyti pasimetimo požymių, 
mėgino kurti nesiblaškančio žmogaus įvaizdį. Ir tą vasarą, kaip buvo įprasta, leisdamas savo dvare 
Bagdoniškyje, jis egzaminavo atvykstančius studentus, rašė ir mąstė apie ateinančius mokslo metus, 
kurie nebegalėjo nebūti iš esmės kitokie. Laiške tuometiniam Teisių fakulteto dekanui Vacl. Biržiškai 
šalia suprantamo susirūpinimo, kurį kėlė vyksiančios permainos, nuskambėjo dalykiškas M. Rémerio 
tonas, raginantis jau vasaros metu universitete aptarti būsimuosius pasikeitimus“, apgailestavo pats 
nesąs Kaune arba Vilniuje, kur mėgintų užmegzti kontaktus su naująja spauda ir rašyti jai straipsnius, 
iškeldamas juose ne vieną naudingą mintį. 

Iš tiesų, ir iš M. Romerio laukta daugiau — atostogaujantį jį pasiekė ilgamečio politikos veikėjo 
E. Galvanausko, pradžioje įtraukto į vadinamosios liaudies vyriausybės sudėtį, kvietimas skubiai atvykti 
į Kauną, pagrįstai tikintis kvalifikuoto ir autoritetingo jo žodžio dar dedant viltis į derybas su sovietais, 
padėsiančias išvengti Lietuvos inkorporavimo į SSRS sudėtį. Bet šią viltį sovietams atmetus, motyvuo- 


! BIRŽIŠKA, M. Prof. Mykolas Romeris. Iš Tremties metai. Tübingen, 1947; STRAVINSKAS, P. Raštai ir credo. 
Antra knyga. Atsiminimai ir pasaulėžvalga. Chicago, 1982 ir kt. 

2 SAWICKI, J. Mykolas Rėmeris ir buvusios Lietuvos Didžiosios Kunigaikštystės žemių tautinės problemos. Lie- 
tuvių atgimimo istorijos studijos, t. 13. Vilnius, 1999; PATACKAS, A. [Mykolas Rėmeris amžininkų atmintyje]. Mykolo 
Romerio mokslas apie valstybę. Vilnius, 1997 ir kt. 

3 MAKSIMAITIS, M. Mykolas Romeris — Lietuvos sūnus. Vilnius: MRU, 2006, p. 259-294. 

4 M. Rėmerio 1940 07 07 laiškas V. Biržiškai. Lietuvos mokslų akademijos Vrublevskių biblioteka, Rankraščių sky- 
rius, f. 163-521, lap. 3. 

3 Iš M. Rėmerio dienoraščio. Teisė — visuomeninė vertybė. Vilnius, 1988, p. 114. 

6 M. Rémerio 1940 07 07 laiškas V. Biržiškai <...>, lap. 3. 

7 ROMER, M. Dziennik, t. 37. Vilniaus universiteto biblioteka, Rankraščių skyrius, f. 75-13, lap. 289. 

jant klausimo dėl tolesnių Lietuvos ir SSRS santykių patikėjimą tik „demokratiškai“ išrinktam „liaudies“ 
seimui, sureaguoti į kvietimą jis nespėjo“. 

Stebėdamas politinius įvykius iš provincijos — Bagdoniškio dvaro Rokiškio rajone, M. Rėmeris 
fiksavo nuolatinius prosovietinių viršūnių prasilenkimus su elementariais demokratijos reikalavimais, 
„liaudies“ seimo tariamų rinkimų procedūrą vertino plebiscitu už kandidatų sąrašą, reiškė nusistebėji- 
mą rinkiminiais plakatais a /a „neduokime nė vieno balso liaudies priešams“, kai realiai jokio pasirin- 
kimo rinkėjams neduota?. 

Rudeniop atvykęs į Vilnių ir prisistatydamas sovietinei švietimo administracijai, įprastame valdiš- 
kame to meto „Asmens lapelyje kadrams registruoti“ M. Rėmeris pažymėjo esąs lietuvis, nepriklau- 
santis jokiai partijai ar politinei organizacijai, tėvus apibūdino bajorais; užsiminė 1905—1906 m. da- 


lyvavęs žurnalistinėje „revoliucinio turinio veikloje“!0 


„Nepaisant mėginto rodyti lojalumo sovietinei 
santvarkai, M. Romeris aukštosiose sferose buvo laikomas socialiai svetimas ir politiškai nepatikimas 
ne tik kaip „buržuazinis“ valstybės bei visuomenės veikėjas ir mokslininkas, bet ir kaip „klasinis prie- 
šas“ pagal socialinę kilmę. 

Lietuvoje ėmus diegti SSRS aukštųjų mokyklų mokslinio personalo kvalifikacijos sistemą, 
M. Rėmeriui palikta profesoriaus pedagoginis vardas ir teisės mokslų daktaro mokslinis laipsnis!!. 
Jam pavesta skaityti naujai įvestą sovietinės konstitucinės teisės, taip pat Lietuvos SSR konstitucinės 
teisės kursus!?. 

Lojaliai pareigas universitete vykdyti, M. Romerio įsitikinimu, neturėjusios prieštarauti jo pastan- 
gos likti ištikimam mokslo objektyvumo reikalavimui; jis ne tik neskubėjo sovietine dvasia koreguoti 
savo skelbiamų teiginių, bet ir kritiškai vertino maskviškę, laikytą pavyzdine, sovietinės konstitucinės 
teisės kurso programą, laikė ją nemoksliška, besiremiančia vien sovietų teisės mokslų korifėjumi lai- 
kyto A. Vyšinskio konstitucinės teisės vadovėliu, frazėmis iš oficialių sovietinių tekstų bei šios kons- 
titucijos panegirika ir nesibaigiančia viso, kas nesovietiška, kritika. Pats, ignoruodamas panašius 
metodinius imperatyvus, šį kursą studentams dėstė savaip: rudens semestrą skyrė bendriems konstitu- 
cinės teisės klausimams — valstybės sąvokai, elementams ir konstitucinėms institucijoms, laikydamas 
tai įvadu į sovietinę konstitucinę teisę, kurią atidėjo kitam semestrui!*, skyrė jį formaliai sovietinės 
konstitucijos nuostatų analizei. 

Bet, suprantama, neapsieita be vidinio nerimo dėl savo žodžių paskaitose. Visuotinai pripažintas 
konstitucinės teisės specialistas, pirmosios savo sovietinės konstitucinės teisės paskaitos išvakarėse 
M. Rėmeris Dienoraštyje prisipažino jaučiąsis tarsi studentas prieš egzaminą, o ir pati paskaita nelabai 
pavykusi!>. Ir vėliau jį persekiojusi baimė padaryti klaidų, nusikalsti dogmai, graužęs negalėjimas 
studentams pripažinti, kad sovietinė konstitucija neturinti nieko bendra su gyvenimu, nes, tai pasakius, 
jau ir pats dėstymas, jo manymu, būtų netekęs prasmės. Nesibaigiančia problema tapo ir pedagogo 
pareiga atsakinėti į studentų klausimus, pavyzdžiui, apie sovietinių respublikų teisės laisvai pasi- 


8 Ten pat, lap. 279. 

9 ROMERIS, M. Dienoraštis. Ištraukos. Kultūros barai, 1991, nr. 9, p. 76. 

10 M. Romerio „Asmens lapelis kadrams registruoti“. Lietuvos centrinis valstybės archyvas, f. R-762, ap. 2, b. 494, 
lap. 1-2. 

1l VU senato 1940 12 01 pos. protokolas. Lietuvos centrinis valstybės archyvas, f. R-856, ap. 1, b. 33, lap. 80; LTSR 
švietimo liaudies komisaro 1940 12 20 įsakymo nuorašas. Lietuvos centrinis valstybės archyvas, f. R-856, ap. 1, b. 27, 
lap. 289. 

P LTSR Vilniaus universiteto 1940/41 mokslo metų tvarkaraščiai. Vilnius, 1941, p. 49-54. 

13 ROMER, M. Dziennik, t. 37, <...>, lap. 390; ROMER, M. Dziennik, t. 38. Vilniaus universiteto biblioteka, Rankras- 
čių skyrius, f. 75-14, lap. 10. 

4 ROMER, M. Dziennik, t. 38 <...>, lap. 110. 

15 ROMER, M. Dziennik, t. 37 <...>, lap. 331, 332. 

traukti iš sąjungos realumą, nes studentai, pasak jo, puikiai skiria rimtus profesoriaus argumentus nuo 
visokių išsisukinėjimų |, 

Pirmąjį sovietinį semestrą, kaip ankstesniais laisvės metais, M. Romerio studentams teisininkams dar 
skaitytas Lietuvos konstitucinės teisės kursas apėmė nepriklausomos Lietuvos valstybės konstitucinę rai- 
dą nuo nepriklausomybės 1918 m. paskelbimo ir baigiamą sovietine 1940 m. konstitucija!7. Šią medžiagą 
jis pateikė iš esmės nenukrypdamas nuo minčių, tuo klausimu jo dėstytų nepriklausomybės metais!š, lik- 
damas ištikimas nuostatai, jog mokslas „yra ir turi būti laisvas, nežeminamas ir nekreipiamas politinės 
spekuliacijos tikslams, nuoširdus ir drąsus“!?. 

Antai, vertindamas Raudonosios armijos įžengimą prasidėjus Antrajam pasauliniam karui į svetimas 
teritorijas, neieškojo kalbinio naujadaro „okupacijos“ terminui pakeisti, o Lietuvai tragiškus įvykius, 
valstybės valdžią pakeitusius sovietų statytiniais, tiesiai kvalifikavo perversmu; jis atkreipė dėme- 
sį į vadinamojo liaudies seimo „rinkimų“ vedimą „nepaprastu“ tempu, rinkimų iniciatyvą, įstatymo 
pavestą vietos savivaldybėms, perkėlimą į kompartijos kontroliuojamas organizacijas?9; balsavimas, 
renkant pasiūlytus kandidatus, buvęs visuotinis, lygus, tiesioginis ir slaptas, o tai buvę įmanoma tik 
vadovaujant kompartijai ir jai glaudžiai kontaktuojant su tarybiniais veiksniais?!, ir kt. 

Pasak M. Rėmerio, įsitvirtindami valdžioje protarybiniai veiksniai formaliai tebegaliojusią 
1938 metų Lietuvos konstituciją stengęsi „interpretuoti pagal naujas sąlygas“ arba jos nuostatas ,,re- 
konstruoti naujais konstituciniais precedentais“. Jis be užuolankų aiškino, kad Lietuvos SSR Aukščiau- 
sioji taryba negalinti būti suvereninės galios organu, kaip tai numatanti sovietinė 1940 m. konstitucija, nes 
ją varžąs nuolatinis kompartijos vadovavimas; tai esąs „tarnybinis organas“, kompartija nulemianti ne tik 
visų lygių sovietų sudėtį, bet ir per sovietus jos kontrolė ir vadovavimas išplečiami visiems sovietiniams 
valdžios organams; sovietinis konstitucinis režimas apibūdintinas kaip „tiesioginė socialistinė demokra- 
tija su kompartijos priežiūros ir vadovavimo prerogatyva“??, t. y. jis tebedėstė iš esmės tas pačias tezes, 
kurias buvo naudojęs ankstesniuose sovietinio konstitucionalizmo tyrimuose. 

M. Romerio teiginiai ir mintys kėlė sovietinių funkcionierių piktinimąsi, palydimą „įžūliai jam 
daromais priekaištais dėl jo sudarytos valstybinės teisės programos ir objektyvaus déstymo“?, Neat- 
siliko ir studentai komjaunuoliai, skysdamiesi profesoriumi, esą negirdintys panegirikos SSRS vals- 
tybinei santvarkai?*, 

Pažymėtina, kad tam tikrą mokslinį profesinį M. Rėmerio domėjimąsi sovietine konstitucine teise, 
kaip realiai egzistuojančiu reiškiniu, rodė keletas jo dar nepriklausomybės laikotarpio darbų??. Tačiau, 
patyręs sovietinę realybę, M. Romeris prisipažino, iki su ja pats nesusidūręs, jai kiek simpatizavęs, bet 
įsitikinęs, kad tai esanti ne revoliucijos ir ne masių aktyvumo, o tik organizuotos klikos diktatūra?“. 


16 ROMER, M. Dziennik, t. 38 <...>, lap. 21, 24, 25, 27. 

17 ROMER, M. Dziennik, t. 37 <...>, lap. 334. 

18 Lietuvos TSR valstybinė teisė: Prof. M. Romerio 1940-1941 m. m. skaitytų paskaitų konspektai, | d. Red. A. Šid- 
lauskas. Neoficialus leidinys. Vilnius: Vilniaus universiteto studentų teisininkų būrelis, 1941; ROMERIS, M. Lietuvos 
konstitucinės teisės paskaitos, d. 1. Red. A. Janulaitis. Kaunas 1937. 

19 Universiteto rektoriaus prof. M. Romerio kalba 1937.11.16 d. Universiteto tarybos iškilmingajame posėdyje, VD 
universiteto žinios, 1937, nr. 1-5, p. 7. 

20 ROMERIS, M. 1940/41 mokslo metų Lietuvos konstitucinės teisės programa [be v. ir m.], p. 4. 

21 Lietuvos TSR valstybinė teisė: Prof. M. Romerio 1940-1941 m. skaitytų paskaitų konspektai, 2 d. Red. A. Šidlaus- 
kas. Neoficialus leidinys. Vilnius: Vilniaus universiteto studentų teisininkų būrelis, 1941, p. 10. 

22 Ten pat, p. 10, 16, 21. 

23 Didžiai gerbiamieji fakulteto tarybos nariai. Rankraštis. Asmeninis J. Bulavo archyvas. Tekstas, spėtina, parengtas 
VU Teisės mokslų fakulteto dekano doc. S. Žakevičiaus 1943 m. sausyje. 

24 BIRŽIŠKA, M. Prof. Mykolas Rėmeris <...>, p. 556. 

25 Pvz. ROMERIS, M. Svarbiausios valstybės problemos italų fašizme ir sovietuose. Kaunas, 1933; ROMERIS, M. 
Sovietų naujoji 1936 metų konstitucija. Kaunas, 1938. 

26 SAWICKI, J. Mykolas Rémeris <...>, p. 71-72. 

Asmeninis jo požiūris šiuo klausimu Dienoraščio puslapiuose išsakytas aiškiai: „Gražūs šūkiai, puikios 
idėjos, forma sukonstruota popieriuje idealiai, bet tikrovė su tuo neturi nieko bendra. Visur ir visokios ne- 
apykantos kibirkštėlių kurstymas, naikinimo ir dezorganizacijos kultas kūrybos ir konstrukcijos preteks- 
tu, vergija, bet kokios individualybės paniekinimas.“?7 Tvirtai laikydamasis mokslo nešališkumo princi- 
po, tokio nusistatymo M. Romeris laikėsi ir sovietinės konstitucinės teisės tyrimuose, nevengdamas 
konstatuoti pavienių jos elementų demokratinio pobūdžio, nors tiesiai pažymėjo, kad, gerai žinodamas 
sovietinės santvarkos trūkumus, jis nesąs tos santvarkos šalininkas?š. 

Prasidėjusios sovietinės okupacijos metais M. Rėmeris nenutraukė mokslinio darbo. Tęsdamas 
dar nepriklausomybės laikais pradėtą monografinį „Lietuvos konstitucinės teisės paskaitų“ variantą, 
jis užbaigė antrąją veikalo dalį, apimančią medžiagą nuo 1922 metų Lietuvos Valstybės Konstitucijos 
priėmimo iki 1928 metų Konstitucijos teisinės analizės, jos rankraštis išsaugotas Vilniaus universiteto 
bibliotekos Rankraščių skyriuje??. Autorius vylėsi, kad jo plunksnos dar laukianti ir trečioji šio vei- 
kalo dalis, apimsianti 1938 metų Lietuvos konstituciją ir nepriklausomos Lietuvos Respublikos žūtį 
1940 m.30 

Paskutiniąja profesoriaus moksline publikacija, išspausdinta jam dar esant gyvam, tapo žurnalo 
„Kultūra“ puslapiuose?! 1940 m. rudenį pasirodęs straipsnis, parengtas pagal netradicinę jo paskaitą, 
universiteto senato prašymu skaitytą iškilmingame Spalio revoliucijos metinių paminėjimo akte. Joje 
nebuvo nieko entuziastingo, agitacinio, jokių liaupsių Stalinui, kompartijai ir sovietinei santvarkai, ji 
aiškiai neatitiko sovietinių standartų, taikomų pranešimams, skaitomiems panašiomis progomis. Pre- 
legentas sugretino liberalią ir socialistinę santvarkas ir išdėstė savo samprotavimus apie tolimą komu- 
nizmo perspektyvą. Jis teigė, kad Spalio revoliucija, užsibrėžusi tikslą pasiekti socialinę žmogaus laisvę, 
buvusi savitu buržuazinių revoliucijų tęsiniu, jų gilinimu, vertintina trokštančios teisingumo ir laisvės 
žmonijos kovos epizodu. Tai esąs didelis, sunkus ir dar nežinia, ar sėkmingas eksperimentas. Paskaita 
priminė ne proginį pranešimą, o filosofinį pamąstymą apie revoliuciją, kaip į visuomenės pastangų siekti 
teisingesnės socialinės santvarkos, socialinės laisvės, išraišką. Joje atsiribota nuo realybės ir politikos, iš- 
vengta demagogiškų deklaracijų, neužsimenama apie Lietuvą, joje susiklosčiusią „revoliucinę“ situaciją 
ir „istorinę darbo žmonių pergalę“. Čia dėstomos mintys atspindėjo tuometinius prelegento įsitikinimus. 

Pranešimas, užtraukęs rimtų komunistinių funkcionierių priekaištų universiteto vadovybei, jos 
bendruomenei, tapo pavyzdžiu, kaip, išlaikant lojalumą įsigalėjusiai politinei ir visuomeninei tvarkai, 
esamomis sąlygomis nenusidėti mokslininko sąžinei. 

Okupanto nepalankų požiūrį į M. Romerio darbus ir jo asmenį parodė šio nusipelniusio mokslo 
žmogaus, dar neseniai rinkto Čekoslovakijos mokslo ir meno akademijos, Tarptautinio Prancūzijos 
revoliucijos instituto nariu bei Rumunijos Karališkojo administracinės teisės instituto nariu korespon- 
dentu, okupacinės administracijos šiuo požiūriu ignoravimas savame krašte: komunistų funkcionieriai 
neleido jo tvirtinti kuriamos sovietinės Lietuvos mokslų akademijos nariu??. 

Nepriklausomybės metais buvęs reikalingas ir visų gerbiamas, dabar, kartu su didesnio uolumo ne- 
rodančiais kitais vyresnio amžiaus profesoriais M. Romeris jautėsi esąs nustumtas į šešėlį, tarėsi likęs 
vienišas ir užmirštas. Gyvenimas jo nebedžiugino. Teko susidurti su materialiais nepritekliais — šeimai 
išlaikyti dabar reikėjo viso nedidelio jo uždarbio, pačiam nebeužteko ir kuklioms asmeninėms išlai- 


27 ROMERIS, M. Dienoraštis. Ištraukos. Kultūros barai, 1991, nr. 11, p. 79. 

28 ROMERIS, M. Valstybė ir jos konstitucinė teisė, d. 1. Valstybė, t. 1. Kaunas, 1934, p. 330. 

29 Ši M. Rémerio veikalo dalis publikuota: REMERIS, M. Lietuvos konstitucinės teisės paskaitos. Vilnius: Mintis, 1990. 
D. 2, p. 143-438. 

30 ROMER, M. Dziennik, t. 39. Vilniaus universiteto biblioteka, Rankraščių skyrius, f. 75-15, lap. 165. 

3! Skaitytos paskaitos tekstas publikuotas (ROMERIS, M. Revoliucija ir laisvė. Kultūra, 1941, nr. 1) ir tapo paskuti- 
niąja profesoriaus moksline publikacija, paskelbta jam dar esant gyvam. 

32 BIRŽIŠKA, M. Prof. Mykolas Romeris <...>, p. 556, 557. 

doms. Iš nepriklausomybės metais pavykusiy sutaupyti dvidešimties tūkstančių litų, laikytų banke, 
sovietinė valdžia, pradžioje leidusi periodiškai pasinaudoti ribotomis nedidelėmis sumomis, netrukus 
ir tai uždraudė, o greitu laiku pinigai buvo nacionalizuoti. Sunkia našta tapo išlaikyti šimto kvadrati- 
nių metrų butą Vilniuje, o pastangos gauti mažesnį butą nebuvo sėkmingos33. Nedžiugino ir nebekėlė 
M. Romerio dvasios taip pat padėtis susvetimėjusiame nacionalizuotame Bagdoniškio dvare?*. Okupa- 
cija priminė save kiekviename žingsnyje. 


2. Hitlerinė okupacija 


Hitlerinę okupaciją, kurios pradžią, stebėdamas pro savo buto Bonifratrų gatvėje Vilniuje langus, fik- 
savo kaip staigiai pasikeitusį paveikslą — zujančius kariškus automobilius, slenkančias varganas sovie- 
tų belaisvių ir suimtų žydų kolonas, reprezentacinių rūmų (dab. Prezidentūros) sodelį, kuriame plyšojo 
vokiečių kareiviai3?, — M. Romeris sutiko be entuziazmo. Labiausiai jį piktino ir gąsdino elgesys su 
žydų tautybės žmonėmis. Asmeninės jo pastabos ir samprotavimai šiuo klausimu ir nuostabą kelian- 
tis spaudos apie tai tylėjimas tapo beveik kasdiene pirmųjų vokiečių okupacijos dienų Dienoraščio 
tema*®, 

Gyvendamas Vilniuje, M. Romeris buvo atskirtas nuo politinio valstybės gyvenimo, vykusio tuo- 
met dar Lietuvos sostine laikytame Kaune. Slėgė vienatvė ir netikrumas. Šeimą palikęs Bagdoniškyje, 
šį sunkų, pavojingą ir nepriteklių kupiną laikmetį M. Romeris gyveno vienas. Miestas buvo bombar- 
duojamas. Kankino žemiškas alkis —- pagal maisto korteles valgė kuklius pietus užeigoje, vakarienei 
namuose tenkinosi bulvėmis. Atėjus vėsiam rudeniui, stokojant kuro, nešildomame arba menkai šil- 
domame bute prisidėjo šaltis ir drėgmė. Prislėgtas dvasiškai, pastebimai gręžėsi į Dievą, kas vakarą 
kryžiaus ženklu laimindamas toli atskirtus brangiausius jam žmones”. 

Kurį laiką dar nieko tikra nežinodamas apie naujųjų okupantų nuostatas švietimo srityje, jei uni- 
versitetas būtų uždarytas, M. Romeris rezgė mintį ieškotis teisėjo darbo?š. Apskritai neaiškią ateities 
viziją sunkino jį ėmusios pasiekti žinios, kad okupacinėse sferose dėl jo profesoriavimo esama abejo- 
nių: likęs nepamirštas jo vaidmuo Berlynui 1932 m. Hagos tribunole pralaimint Klaipėdos bylą, pri- 
simintas Klaipėdos krašto 1939 m. praradimui skirtas jo straipsnis „Įvykęs faktas ir teisinė tikrenybė“, 
publikuotas „Teisės“ žurnale (1939, Nr. 47), vertintas Hitlerio įžeidimu??. Net ir rektoriui M. Biržiškai 
M. Rėmerio padėtis jau atrodžiusi beviltiška, nes pasigirdę dar ir profesoriaus kaltinimai polinkiu į 
bolševizmą*?, 

Šios nuogirdos žadino karčias M. Romerio mintis, kad jis neįtinkąs visiems Lietuvos okupantams. 
Dabar jis ėmė vaizduotis, jog net aplinkybėms susiklosčius taip, kad jais taptų lenkai, jis ir šių būtų 
nekenčiamas už kadaise reikštą L. Želigowskio aferos, užgrobiant 1920 m. Vilniaus kraštą, kritiką, už 
jo aneksiją smerkiantį laišką J. Pilsudskiui*!, pagaliau — už pernelyg artimus santykius su lietuviais ir 
tarnavimą Lietuvai... 


33 ROMER, M. Dziennik, t. 38 <...>, lap. 12, 14, 15, 53. 

34 M. Romerio anketa. Lietuvos centrinis valstybės archyvas, f. R-856, ap. 1, b. 73, lap. 13. 

35 ROMER, M. Dziennik, t. 36. Vilniaus universiteto biblioteka, Rankraščių skyrius, f. 75-12, lap. 67. 

36 Ten pat, lap. 83. 

37 Ten pat, lap. 111-113. 

38 Ten pat, lap. 86. 

39 BIRŽIŠKA, M. Prof. Mykolas Romeris <...>, p. 557; BIRŽIŠKA, M. Vilniaus universitetas vokiečių okupacijos 
metais. Lietuvos universitetas 1579-1803-1922. Chicago, 1972, p. 663; ROMER, M. Dziennik, t. 38 <...>, lap. 229. 

40 M. Biržiškos 1942 02 22 laiškas Vac. Biržiškai. Lietuvos mokslų akademijos Vrublevskių biblioteka, Rankraščių 
skyrius, f. 163-256, lap. 10. 

41 ROMER, M. Do obywatela Józefa Piłsudskiego, naczelnika państwa Polskiego. Lietuvos mokslų akademijos Vrub- 
levskių biblioteka, Rankraščių skyrius, f. 9-2225. 

42 ROMER, M. Dziennik, t. 36 <...>, lap. 109. 

Iš darbo M. Rėmeris tuomet nebuvo atleistas tik įsikišus universiteto vadovybei ir kai kurioms kitoms 
institucijoms“, taip pat Teisininkų draugijai, pasiuntusiai generaliniams taréjams P. Kubiliūnui ir P. Ger- 
mantui-Meškauskui memorandumą, pasirašytą keleto dešimčių Lietuvos teisininkų — teisėjų, advokatų, 
prokurorų**. M. Rémeriui buvo pakenkta bent jau tiek, kad, pakartotinai išrinktas į pertvarkoma Lietu- 
vos mokslų akademiją, jis ir vėl kur nors kažkam užkliuvo ir į ją nebuvo įleistas*5. 

Likes 1941 m. spalyje atnaujinusiame savo darbą Vilniaus universitete, M. Romeris jau suprato, 
kad, net ir bjaurėdamasis mokslo žmogaus priklausymu nuo konjunktūros, privalės peržiūrėti savo 
paskaitas, saugosis jose minčių, galinčių nepatikti vokiečiams**. Vengiant juos erzinti, apskritai atsi- 
sakyta Lietuvos 1918—1940 m. konstitucinės teisės kurso, tenkinamasi tik bendrąja konstitucine teise, 
taip pat integraliu konstitucinės ir administracinės teisės kursu ekonomistams“. 

Kankinamas abejonių dėl mokslinio darbo okupacijos sąlygomis perspektyvų, M. Rėmeris 
1941 m. rudenį generalinio tarėjo teisingumui M. Mackevičiaus buvo paprašytas parengti referatą 
apie Lietuvoje padarytus sovietinius konstitucinius pertvarkymus, turėjusį virsti stambesnės studijos, 
sumanytos pirmojo generalinio tarėjo P. Kubiliūno 1r skirtos sovietmečio Lietuvos valstybės proble- 
moms, dalimi“š, 

Priėmęs pasiūlymą, M. Rėmeris rimtai įniko į darbą, kasdien jam skirdamas po keletą valandų. 
Bibliotekoje išstudijavęs esamą medžiagą apie Lietuvos sovietizacijos eigą nuo sovietų įžengimo į 
Lietuvą iki jos inkorporavimo į Sovietų sąjungą ir sovietinės konstitucijos paskelbimo, paneigiančią 
sovietų primetamą legendą, neva Lietuva sovietiniu keliu pasukusi savo noru, jis ėmė rašyti politinę 
teisinę studiją. Galvojo neprieštarausiąs ir jos paskelbimui, nors kiek baiminosi netenkinti užsakovų 
objektyviu moksliniu jos pobūdžiu“?. 

Jau lapkričio pradžioje darbas buvo baigtas, kartu išsakytas pageidavimas neminėti, jei jis būtų 
skelbiamas, jo užsakymo fakto??. Autoriaus manymu, studijoje jam pavykę parodyti sovietų vykdytą 
revoliucijos inscenizaciją, primenančią marionečių teatro vaidinimą ar politinį vaikų lėlių spektaklį. 

Tąkart M. Romerio darbas universitete truko neilgai: metams baigiantis smarkiai sušlubavo sveika- 
ta — staigiai sutriko širdies darbas, ėmė tinti kojos, pasidarė sunku vaikščioti, per trumpą laiką neteko 
šešiolikos kilogramų svorio — ir, gydytojams nustačius širdies raumens uždegimą ir jų įsakmiai reko- 
menduotas, nuo gruodžio 10 d. paskaitas nutraukė?!. Bagdoniškyje rūpestingai prižiūrimas ir slaugo- 
mas ėmė kiek taisytis, bet ištiko nauja nesėkmė: 1942 m. vasario mėnesį nušalo kojas, atsivėrė žaizdos, 
vėl jį grąžinusios į patalą?2. Prie viso to, didelį rūpestį kėlė sparčiai silpstantis regėjimas: nustojo 
matyti dešine akimi, kairioji buvo geresnė, bet ir ji rodė drumstą vaizdą. Tik gegužę pagaliau grįžo į 
Vilnių, kuriame, baigdamas mokslo metus, per tris savaites sutrumpintai studentams išdėstė pavasario 
semestrui numatytą kurso dalį ir priėmė įskaitą’. 


43 SAWICKI, J. Mykolas Rėmeris <...>, p. 72. 

44 ROMER, M. Dziennik, t. 38 <...>, lap. 313. 

45 Ten pat, lap. 314; BIRŽIŠKA, M. Prof. Mykolas Romeris <...>, p. 557. 

46 ROMER, M. Dziennik, t. 36 <...>, lap. 107. 

47 ROMER, M. Dziennik, t. 38 <...>, lap. 115, 124. 

48 Ten pat, lap. 109; STRAVINSKAS, P. Raštai ir credo <...>, p. 84. 

49 ROMER, M. Dziennik, t. 38, lap. 116, 117. 

30 Ten pat, lap. 124. 

51 ROMER, M. Dziennik, t. 38, lap. 139-140; Vilniaus universiteto rektoriaus 1942 02 07 raštas švietimo generali- 
niam tarėjui. Lietuvos centrinis valstybės archyvas, f. R-856, ap. 2, b. 734, lap. 4. 

52 M. Romerio 1942 03 24 laiškas A. Janulaičiui. Lietuvos mokslų akademijos Vrublevskių biblioteka, Rankraščių 
skyrius, f. 267-792, lap. 54. 

53 M. Romerio 1942 06 24 laiškas V. Biržiškai. Lietuvos mokslų akademijos Vrublevskių biblioteka, Rankraščių sky- 
rius, f. 163-522, lap. 3. 

Naujų 1942-1943 mokslo metų pradžios M. Rėmeris laukė neramiai, žinojo, kad šeima liksianti 
Bagdoniškyje, o bombarduojamame šaltame ir tamsiame karo metų mieste vėl jam teks gyventi vieni- 
šam, stokojant elementarių patogumų?*. Vis dėlto spalyje prasidėjusios paskaitos pragiedrino nuotaiką — 
profesorius gavo pasidžiaugti, priešingai prognozėms, pirmakursių auditoriją buvus pilną: vokiečiams 
reikalaujant, kad abiturientai prieš studijas bent metus būtų padirbėję, auditorijas, paraginti universi- 
teto ir lietuvių visuomenės, užpildė vyresnio amžiaus žmonės, įvairių įstaigų tarnautojai — tai vertinta 
patriotine tautiečių pareiga5>. Šiuo sukrėtimų metu, M. Rėmerio pastebėjimu, studentai surimtėję, ne- 
likę prieškarinio jų lengvabūdiškumo, kiekvienas jautęs padėties rimtumą bei savo atsakomybę tautai 
ir kraštui?“, 

Deja, sveikatos problemos ir toliau profesoriaus neapleido: sparčiai silpstant regėjimui, 1942 m. 
gruodyje Vilniuje jam atlikta kataraktos operacija, po kurios trumpam — iki 1943 m. vasario — medici- 
ninės reabilitacijos jis ir vėl išvyko į Bagdoniškį??. O jau kovo 17 d. rytą studentams renkantis pas jį į 
butą kolokviumui, kažkas iš atėjusiųjų pranešė universiteto rūmus esant vokiečių kareivių apsuptus ir 
užantspauduotus?Š — žlugus okupantų viltims į savo karinę mašiną įtraukti Lietuvos jaunimą, universi- 
tetas tądien okupantų buvo uždarytas. 

Tapęs Vilniuje nebereikalingas, profesorius ir vėl, šįsyk neterminuotai, iki nacių okupacijos pabai- 
gos, išvyko į kaimą, kuriame bent jau pragyvenimas nekėlęs sunkiai įveikiamų sunkumų. 

Tokiu būdu akademiniam darbui per trejus nacių okupacijos metus M. Rėmeris teturėjo galimybę 
atsidėti iš viso vos pusmetį. Juo neužimtą laiką jis mėgino bent kiek kompensuoti individualiai tęsiamu 
moksliniu darbu. 

Įžvelgęs reikalą nušviesti sovietų priemonių Lietuvai inkorporuoti į Sovietų sąjungos sudėtį prob- 
lematiką, M. Romeris savo iniciatyva pratęsė prieš kurį laiką užsakytąjį darbą apie Lietuvos sovietiza- 
ciją, šioje darbo fazėje sutelkdamas dėmesį Lietuvos, paskelbtos sąjungine Sovietų sąjungos respublika, 
teisinės padėties 1940 metų analizei. Studiją, jo pavadintą „Istorinė Lietuvos sovietizacijos apžvalga ir 
konstitucinis jos įvertinimas“, baigė 1944 m. pavasarį. 

Tai buvo pirmoji mokslinė istorinė-teisinė studija, skirta 1940 metų vasaros įvykių Lietuvoje bei 
Lietuvai primestos sovietinės konstitucijos mokslinei analizei ir jai vertinti. Leidėjų pavadinta „Lietuvos 
sovietizacija 1940-1941 m.“, autorių pridengus kriptonimu ,,X.Y“, ji lietuvių pabėgėlių nuo sovietinės 
invazijos dėka atsirado Vokietijoje, kurioje 1949 m. pirmą kartą buvo publikuota, o po keturiasdešimties 
metų (1989), jau įsibėgėjus vadinamajai perestroikai, taip pat ir Lietuvoje. Pažymėtinas čia jai rodytas 
išskirtinis dėmesys — kitais metais ji pakartotinai išleista viena knyga su to paties autoriaus „Lietuvos 
konstitucinės teisės paskaitomis“, o po dešimtmečio — dar ir atskiru pakartotiniu leidiniu“?. 

Šiuo darbu M. Romeris pratęsė ir vainikavo savo sovietologinio turinio tyrimus. 

Svarbią reikšmę, moksliškai nagrinėjant Lietuvos inkorporavimo į Sovietų sąjungą 1940 m. vasarą 
procesą, turi M. Romerio tezė apie jėgos vaidmenį valstybių tarpusavio santykiuose: jis pabrėžė būtinu- 
mą, vertinant Lietuvos sovietizaciją, vadovautis principine bendro pobūdžio nuostata, kad, kiekvienai ne- 
didelei valstybei patekus į stambaus kaimyno karinę dispoziciją, visa, kas vyksta pirmojoje, ima priklau- 


54 ROMER, M. Dziennik, t. 38 <...>, lap. 284. 

35 Ten pat, lap. 313. 

56 Ten pat, lap. 314; BIRZISKA, M. Prof. Mykolas Romeris <...>, p. 557. 

57 ROMER, M. Dziennik, t. 38 <...>, lap. 284. 

58 BIRŽIŠKA, M. Prof. Mykolas Rémeris <...>, p. 557; BIRŽIŠKA, M. Vilniaus universitetas <...>, p. 663. 

5 X. Y. Lietuvos sovietizacija 1940-1941 m. Rankraščio teisėmis. Augsburgas, 1949; RĖMERIS, M. Lietuvos so- 
vietizacija 1940-1941. Istorinė Lietuvos sovietizacijos apžvalga ir konstitucinis jos įvertinimas. Vilnius: Lituanus, 1989; 
RĖMERIS, M. Lietuvos konstitucinės teisės paskaitos. Vilnius: Mintis, 1990 (Istorinė Lietuvos sovietizacijos apžvalga ir 
konstitucinis jos įvertinimas, p. 441-496); ROMERIS, M. Lietuvos sovietizacija 1940 metais. Istorinė Lietuvos sovietiza- 
cijos apžvalga ir konstitucinis jos įvertinimas. Vilnius: MRU, 2011. 

syti nuo išorinio antrosios diktato, todėl šiuo atveju netenkančios pagrindo visokios kalbos apie natūralią 
evoliuciją ir teise™. Sovietinei kariuomenei birželio 15 d. peržengus Lietuvos valstybės sieną, Lietuvos 
teritorija, „bent kariniu atžvilgiu, jau iš karto tapo įjungta į Sovietų pajėgų disponuojamą teritoriją“?! Iš 
to M. Romeris darė išvadą, kad Lietuvos sovietizacija buvusi „ne pačios Lietuvos evoliucijos padarinys, 
bet svetimų, nuslopinusių Lietuvos valstybę, pajėgų darbas, kuriam buvo paruošta tam tikra neva pačios 
Lietuvos aktų inscenizacija, o kuris iš tikrųjų rėmėsi brutalia, į Lietuvos teritoriją įvesta ginkluota jėga““, 
t. y. griovė pagrindinį sovietinės propagandos tvirtinimą apie tariamų vidinių Lietuvos politinių procesų 
rezultatą, apie čia tariamai įvykusią revoliuciją. 

Komunistinės propagandos sumetimais, Lietuvos inkorporavimo į Sovietų sąjungos sudėtį eigą, pa- 
remtą smurto ir agresijos aktais, pasistengta, pasak M. Rėmerio, pridengti tariamai laisvais, ne sovietinės 
valstybės, bet pačios Lietuvos teisės aktais. Tam tikslui tikusi okupacijos išvakarėse galiojusi 1938 metų 
Lietuvos Konstitucija, politinės galios maksimumą, tame tarpe teisę keisti ministrų kabineto sudėtį, pa- 
leisti seimą ir net leisti įstatymus sutelkusi „vadovaujančio valstybei“ Respublikos prezidento rankose. 

Susiklosčiusioje situacijoje formaliai, žvelgiant tik į konstitucijos raidę, vyriausybės pakeitimas birže- 
lio 17 d., po to, kai prezidento A. Smetonos pasitraukimas į užsienį buvo interpretuotas atsistatydinimu iš 
pareigų, vykęs konstitucijos nustatytąja tvarka. Iš tiesų, pagrindinį prieštaravimą konstitucijai M. Rėmeris 
šiame epizode įžvelgė tai, kad, Lietuvai patekus į svetimos valstybės karinę ir politinę dispoziciją, ji nu- 
stojo buvusi nepriklausoma ir suvereni, jos „vyriausybės“ galia veikti buvo gauta iš svetimos valdžios“. 

Suverenaus Lietuvos šeimininko ir jos likimo sprendėjo vaidmenį okupantai pavedė pseudo demo- 
kratinių rinkimų ritualu maskuojamam, o iš tikrųjų kompartijos nuožiūra sudarytam marionetiniam „liau- 
dies“ seimui, nors, kaip pažymėjo M. Rėmeris, pagal formaliai tebegaliojusią 1938 metų Lietuvos Kons- 
tituciją, pagal kurios nuostatas, vykdydama prosovietines akcijas, demonstratyviai rėmėsi J. Paleckio 
„liaudies vyriausybė“, seimas tebuvęs tarnybine, įsteigtosios teisinės, bet ne suvereninės valdžios institu- 
cija, besinaudojančia gana ribota kompetencija ir žymiu mastu priklausančia nuo valstybės prezidento“. 
Todėl ir „liaudies seimo“ deklaracijos nebuvusios pačios Lietuvos socialinių jėgų, jos „liaudies valios“ 
teisiniu padariniu: jų pasirodymą lėmusi sovietų sumanytoji ir tiksliai įgyvendinta politika. 

M. Romerio pastebėjimu, taip pat ir baigiamasis Lietuvos inkorporavimo į Sovietų sąjungos sudėtį 
aktas buvęs atliktas ne be priekaištų: SSRS, kaip federacinės valstybės, gyvavimas formaliai esąs grin- 
džiamas jos subjektų sutartimi, bet Lietuvos aneksiją teisiškai įforminęs Sąjungos Aukščiausiosios tary- 
bos išleistas jstatymas®, Lietuvai nepalikęs galimybės net simboliškai daryti įtaką būsimiems jos santy- 
kiams su Sovietų sąjunga. 

Sovietinę 1940 metų konstituciją, okupanto primestą aneksuojamai Lietuvai, M. Romeris įvardijo ne 
tikra, o tariama, jo paprastai rašomą kabutėse. M. Romeris pažymėjo, kad „Lietuvos Tarybų Socialistinė 
Respublika“ Sovietų sąjungos sudėtyje buvusi ,,marionetine politinio vaikų teatro valstybe“, „nei jos 
„Konstitucija“ nebuvo jos konstitucija, nei jos „teisė“ ir „kompetencija“ nebuvo jos teisė ir jos kompeten- 
cija. Taip pat ir „jos organai“ buvo Kompartijos, bet ne jos organai. Nes ir ji pati teturėjo tiktai popierinį 
gyvenimą, o politinėje veikliojoje tikrenybėje neegzistavo kaip „valstybė“, net kaip federacijos narys, kaip 
“štatsfragmentas“. Ji paskendo komunistų valdomoje Sovietų valstybėje kaip jos dalinys“? 


60 Ten pat, p. 13. 
6l Ten pat, p. 17. 
62 Ten pat, p. 70. 
6 Ten pat, p. 17-19. 
64 Ten pat, p. 20. 
65 Ten pat, p. 36-38. 
66 Ten pat, p. 43-44. 
67 Ten pat, p. 70. 

Neabejotinai pagrindinis M. Rémerio mokslinis veikalas, pradėtas rašyti dar 1929 m., testas, kiek 
leido sąlygos, sunkiais karo metais, bet taip ir likęs neužbaigtas, buvo kapitalinis daugiatomis veikalas 
„Valstybė ir jos konstitucinė teisė“. 

Iki okupacijos spėjo pasirodyti du pirmosios veikalo dalies „Valstybė“ tomai ir antrosios dalies 
„Konstitucinės institucijos“ tomas „Suverenitetas“, okupacijų metais Romeris daugiausia dirbo prie 
trečiosios dalies „Valstybės formos ir konstituciniai režimai“ tomo, pavadinto ,,Unitariné valstybė 
ir valstybiniai junginiai“. Įvairiu metu daryti įrašai Dienoraštyje, taip pat privati jo korespondencija 
su kolegomis bei kiti šaltiniai rodo dėl prasidėjusios Lietuvos okupacijos labai pasunkėjusias darbo 
sąlygas. Sovietmečiu, pasak M. Romerio, dėl sovietinio teisės mokslo sudogminimo, nepakantumo 
jokiems nukrypimams, tenkinimosi vien tik oficialiai pripažintų autoritetų nužymėta linija, monogra- 
finių darbų rašymas apskritai tapes neįmanomuėš. O ir vėliau jis pažymėjo, kad moksliniam darbui 
rankos nekylančios, nes nežinia, ar autoriaus išmąstyta produkcija būsianti reikalinga, ar ja kas susido- 
més, bet prisipažino po truputį rašąs, tiesa, ne spaudai, o archyvui??. Džiaugėsi Vilniuje net turįs dar- 
bui kampelį — belangį vonios kambarėlį savo bute, kuriame galįs, nesirūpindamas langų uztemdymu, 
žibinti šviesą ir skaityti/. Viename savo 1943 m. rudens laiškų jis pažymėjo truputį užsiimąs mokslo 
darbu, kuris veikiau esantis šio darbo imitacija: įvairiais prierašais papildantis iš esmės jau užbaigtą 
veikalą apie valstybės santvarkos formas, perrašinėjąs rankraštį rašomąja mašinėle ir jau pusėtinai ją 
įvaldęs?!. Šį savo užsiėmimą M. Romeris lygino su viduramžių vienuolio metraštininko triūsu — be 
realesnių perspektyvų paskelbti jo rezultatus7?. 

Pagaliau 1944 m. pavasarį jis konstatavo šį tomą užbaigęs ir vylėsi, kaip jau buvo pasielgęs su 
„Lietuvos konstitucinės teisės paskaitų“ antrąja dalimi, vieną jo egzempliorių įteikti universiteto bib- 
liotekos Rankraščių skyriui, o kitą — buvusiam savo asistentui, kad tie darbai sulauktų tinkamesnių 
laikų”. 

Beje, daugiau nei po pusšimčio metų Vilniaus universiteto bibliotekoje iš tiesų aptiktas minėto 
M. Romerio rankraščio „Unitarinė valstybė ir valstybiniai junginiai“, kiek įmanoma tankiai, aiškiai 
branginant popierių, rašomąja mašinėle parašytas 95 puslapių tekstas, vietomis taisytas ranka, kuris, 
galima manyti, ir yra M. Romerio minėta jau užbaigto veikalo redakcija, analizuojanti daugybę XX a. 
pirmos pusės konstitucinių realijų. Tik tuomet šis rankraštis išvydo dienos šviesą“. 

M. Rėmerio veikalas „Valstybė ir jos konstitucinė teisė“ greta kitų jo darbų duoda pagrindą autorių 
laikyti Lietuvos konstitucinės teisės mokslo tėvu. 

Dar neseniai veržęsis į gimtinę, bet netrukus priverstas joje užsibūti net pusantrų metų, M. Romeris 
jautėsi išmuštas iš vėžių. Atitrūkęs nuo įprasto darbo, nuo akademinio gyvenimo, draugų ir kolegų, 
laiške A. Janulaičiui jis rašė, kad gyvenimas sodžiuje esąs nuobodus"?. Nors ir mylėjo kaimą, ūki- 
ninkavimo jis nelabai išmanė, tad ūkiu rūpinosi žmona, o pats sunkiai išgyveno netikėtai iškilusią 
bedarbystę ir dažnai būdavęs be nuotaikos?*. Dienoraščiui jis guodėsi nežinąs, „ar kada nors mano gy- 

7l M. Rėmerio 1943 10 20 laiškas A. Janulaičiui. Lietuvos mokslų akademijos Vrublevskių biblioteka, Rankraščių 

venimas buvo nemalonesnis kaip dabar. Bergždžias ir liūdnas, bespalvis, praradęs bet kokią galią. Kad 
neturėčiau pareigų šeimai ir meilės jai, norėčiau mirties kaip i8ganymo“’’. Neviltis buvo tokia, kad 
net ir nuo jaunystės metų nusistovėjusiam tokiam kasdieniam rūpesčiui kaip skrupulingas Dienoraščio 
rašymas ne visada užteko nuotaikos ir valios, tai rodo neįprastai gausūs tušti to meto jo lapai. Nuotaiką 
praskaidrindavo nebent retsykiais aplankyti užklystantys buvę studentai ar iš netolimų apylinkių kilę 
kolegos, pasidalydavę turimomis naujienomis’®. 

Su kaimo žmonėmis, kaip visada, M. Rėmeris noriai bendravo ir palaikė gerus draugiškus santy- 
kius. Dar baigiantis 1941 m. vasarai, nenorėdamas nuskriausti savo kaimynų, kuriems sovietų valdžia 
iš Bagdoniškio dvaro buvo atrėžusi žemės, M. Rėmeris su jais sąžiningai atsiskaitė už įdėtą darbą ir 
padarytas išlaidas"?. 

Tikru šio niūraus gyvenimo laikotarpio šviesuliu M. Rėmeriui tapo trys dukros, gimusios karo 
išvakarėse ir karo bei okupacijų metais. 

M. Rėmerį džiugino žmona Jadvyga, pasak jo, sugebanti taikiai sugyventi su bažnyčia ir todėl 
galinti naudotis šiuo nusiraminimo šaltiniu. Pačiam siekti panašių santykių, jo manymu, kelią užkirtęs 
gyvenimas poroje, neturint tam bažnyčios palaiminimo: jis samprotavo, kad pagal katalikų doktriną, 
nepripažįstančią ištuokos akto, tebegaliojanti buvusi 1909 m. sudaryta, bet realiai vos penkis mėnesius 
tetrukusi bažnytinė jo santuoka, kad jo gyvenimas šeimoje, sukurtoje civilinės metrikacijos tvarka, be 
moterystės sakramento, katalikų bažnyčios laikomas nuodėme, dėl kurios, norint gauti jos atleidimą, 
jam tektų gailėtis ir Jadvygos atsisakyti, nors tikrovėje toji „nuodėmė“ esanti didžiausias gėris ir di- 


džiausia Dievo palaima®®. 


"Tr 


3. Paskutinis stabtelėjimas Vilniuje 


Niūrių minčių slegiamas, naujametiniame 1944 metų sveikinime ilgamečiam draugui ir kolegai 
A. Janulaičiui M. Rémeris linkėjo, kad ateinantys metai atneštų taiką, bet tiktai „gerą taiką“, nes „kol 
vyksta karas, tol mes dar galime tikėtis ko nors geresnio, o jeigu taika būtų bloga, tai blogybė jau būtų 
stabilizuota“. Jis teigė tikintis geresnio rytojaus aušra, nors sukrėtimas ir persilaužimas esantys tokie 
stiprūs, kad „laimingesnio rytojaus diena neišvengs dar audros“*š!. 

Raudonosios armijos lavinai nuūžus į Vakarus, senokai kankinusi įprasto akademinio gyvenimo 
nostalgija bei įsitikinimas, kad Bagdoniškis nebeteikia jokių perspektyvų, padarė savo: vos ėmus at- 
sikurti Vilniaus universitetui, nepaisydamas sumenkusios sveikatos, spalį M. Rėmeris išsirengia į to 
meto sąlygomis ilgą ir sunkią kelionę, į nuniokotą Vilniy®?. Dabar, jo įsitikinimu, ilgam, todėl vežasi ir 
šeimą — žmoną ir mažametes dukras, gabenasi, kiek pajėgia, knygas ir rankraščius“?. 

M. Rėmeriui vėl pavesta vadovauti Valstybinės teisės katedrai, o trūkstant žmonių, jis laikinai ski- 
riamas dar ir Tarptautinės teisės katedros globėju“*. Šįkart jis imasi skaityti jam kur kas artimesnį vadi- 
namąjį buržuazinių šalių valstybinės teisės kursą, o Lietuvos valstybinės teisės kursas dabar apskritai 

nebuvo numatytas, kaip sudarantis sąlygas mėgautis buvusiu valstybingumu. Bet tikėdamas sovietų 
valdžios Lietuvoje laikinumu, tikėjosi tęsti Lietuvos konstitucinės teisės raidos mokslinius tyrimus®®. 

Didžių sukrėtimų metais M. Rėmeris nusiraminimo šaltinį įžvelgė religijoje. Dienas leisdamas 
Bagdoniškyje, profesorius bendravo ir palaikė draugiškus santykius su savo — Kriaunų — parapijos 
klebonu kunigu P. Raščiumi, o grįžęs į Vilnių, 1944 m. rudenį, vedinas vyresniosiomis dukromis, lan- 
kydavosi Šventųjų Jonų bažnyčioješ?. 

O visuomenėje tvyrojo niūri aplinka, ypač kurstoma Lietuvoje sovietų valdžios atnaujinto raudo- 
nojo teroro, kai kasdien iš lūpų į lūpas sklido žinios apie naujus areštus Vilniuje ir „niekas nėra tikras 
dėl dienos, nei valandos, niekas nesijaučia saugus“*’. Jie netruko atsiristi iki universiteto, tiesiogiai 
palietė Teisės mokslų fakultetą, kurio bendruomenę sukrėtė Kriminalistikos katedros vedėjo profeso- 
riaus V. Jurgučio ir grupės kitų universiteto mokslininkų 1945 m. vasario 2 d. areštas. Teroro atmosfera 
neišvengiamai pašiurpino ir negalėjo neveikti likusiųjų nuotaikos ir fizinės būsenos. 

Senokai negalavęs, skundęsis širdimi, dabar M. Rėmeris fiziškai palūžo. Tomis dienomis Dieno- 
raštyje jis pažymėjo jaučiąsis vis blogiau, naktimis progresuojanti nemiga, stiprėjantis kojų tinimas, 
širdis plakanti nelygiai, kartais tarsi visai stojanti, jaučiantis skausmą priekinėje juosmens dalyje, ypač 
vaikštant. Nuojauta jam kuždėjo, kad „dideliais žingsniais ateina mirtis“, teigė pats jos nebijantis, bet 
rūpinti šeima, kuriai jaučiąsis vieninteliu pragyvenimo šaltiniuš?. Šios būsenos jis rašo laišką kolegai 
profesoriui P. Pakarkliui: rimtam mokslo žmogui, nors dar palyginti mažai pažįstamam, norįs patikė- 
ti svarbiausius gyvenimo reikalus, kuriais pats nebegalėsiąs pasirūpinti: „Mano jėgos eina silpnyn, 
širdies liga plečiasi, gydymas, kaip stebiu, nepajėgia jos sustabdyti, ir aš jaučiu artėjančią mirtį...“?0 

Laiško M. Rėmeris neužbaigė. Prasidėjus priepoliui, jis buvo skubiai išgabentas į Raudonojo kry- 
žiaus ligoninę. Padėti jau niekas nebeistengé — 1945 m. vasario 22 d., eidamas 65-uosius metus, pro- 
fesorius M. Rėmeris mirė. 

Kuklios buvo tos karo meto, kasdien reikalaujančio tūkstančių žmonių gyvybių, laidotuvės. Prie 
kapo duobės Rasose velionis apibūdintas kaip mokslininkas, gabus ir darbštus žmogus, mylėjęs moks- 
lą ir mokslą mylėjusius žmones, įsigijęs didžiausią žinių bagažą, parašęs daugybę mokslinių darby...°! 
Tuomet visi suprato, kad gausius jo nuopelnus okupanto valia nustojusiai egzistuoti Lietuvai kiekvie- 
nam verčiau prisiminti tylomis... 


Išvada 


Nepaprastai sudėtingomis karo ir prasidėjusių Lietuvos okupacijų sąlygomis, jau pasiekęs solidų am- 
žių ir silpstančios sveikatos M. Romeris rado savyje jėgų iki mirties tęsti, stengdamasis likti ištikimas 
mokslo objektyvumo reikalavimui, akademinę veiklą, nutrūkusią tik vokiečių okupacinei administraci- 
jai universitetą uždarius, toliau rašė mokslo veikalus ir rūpestingai globojo jauną savo šeimą. 

LATE YEARS OF PROFESSOR M. ROMERIS 


Mindaugas Maksimaitis 


Summary 


The article is intended to cover the late years of Professor M. Rėmeris explored in the literature the least thoroughly. This 
period of his lifetime coincided with the major setbacks in the history of the homeland, as well as the Second World War 
and subsequent occupations of Lithuania. Substantial changes of his personal life occurred on the eve of these events: 
termination of the third tenure as a rector at Vytautas Magnus University, transfer of the place of residence and workplace 
to the capital — Vilnius, which, although finally being a part of Lithuania in the political sense, still had not managed to 
recover its prior significant status, and, finally, belated creation of a family he had to take care of, which brought lots of 
happiness and blessings regardless. All these changes directly and substantially affected his well-established everyday 
life. 

Despite the efforts to be seen in public as loyal to the Soviet regime imposed to Lithuania, M. Rémeris was 
nevertheless considered socially extraneous and politically unreliable in higher spheres. 

He deeply believed that his efforts to stay loyal to the objectivity of science should not harm his work at the university, 
therefore his proclaimed ideas during the lectures of Soviet constitutional law remained the same as in his previous studies 
of Soviet constitutionalism. He as well continued to read lectures on Lithuanian constitutional law following the same 
ideas as during the years of Lithuanian independence. Impartial statements and thoughts of M. Rémeris caused resentment 
among Soviet regime functioners and he was often reported to the government by komsomolets (students who were 
members of All-Union Leninist Young Communist League). 

At the beginning of Nazi occupation his health deteriorated and at the end of 1941, after persistent recommendations 
of his doctors, M. Rėmeris suspended his lectures and went back to his native land in the province of Rokiškis. He was 
able to return to Vilnius only in May of 1942 to give students summarized lectures intended for spring semester and 
conduct exams in order to finish the academic year. However, his difficulties did not end there: in December that same 
year, he had to undergo cataract surgery and came back to the village for rehabilitation; the University was closed by the 
occupants shortly after his return to Vilnius in March 17, 1943. After these events Professor moved to the province again, 
this time for the entire period of occupation. 

With regard to all the political circumstances and health problems he was encountering during the three years of Nazi 
occupation, M. Rėmeris had a chance to dedicate only half a year to his academic career. The remaining part of his time 


he was trying to soothe himself while immersing in his individual work: during the years of Nazi occupation he wrote a 

study named ‘A Historic Overview of Lithuanian Sovietisation and its Constitutional Assessment’; continued to write his 
comprehensive multivolume work ‘The State and its Constitutional Law’, which was started before occupation. However, 
it could only slightly contribute to his fight with depression. 

After the Soviets occupied Lithuania for the second time in the summer of 1944, M. Rémeris lost any perspective 
on his life in the manor. In October that year he decided to move back to devastated Vilnius, regardless of his poor health 
condition. Believing that this time he was leaving for good, M. Romeris took his wife and their three young daughters 
with him. However, it was overly optimistic to believe that the ongoing war and the recurrence of terror-like atmosphere 
would not affect his physical health. Being ill for a while, M. Rėmeris, aged 65 at that time, lost his last strength and died 
February 22, 1945. 

